OzLabs/hebrew-wiki-articles huggingface dataset:
מיגל הראן

מיגל הראן (בספרדית: Miguel Herrán; נולד ב-25 באפריל 1996) הוא שחקן ספרדי. הוא ידוע בעיקר בזכות גילום דמויותיהם של ריו בסדרת הטלוויזיה "בית הנייר" ושל כריסטיאן ורלה בסדרה "אליטה".

== ביוגרפיה ==
הראן נולד במאלגה ועבר בילדותו למדריד עם אמו, שם התגוררו בשכונת צ'אמרי.

== קריירה ==
מפגש מקרי עם השחקן והבמאי דניאל גוזמן ברחובות מלאגה הביא את הראן לאודישן חשוב, שבזכותו גילם את ריו בסרט "A cambio de nada", ובעקבותו זכה בפרס גויה בשנת 2016.

בשנת 2017 גילם בסרט המתח הספרדי "השומר הבלתי נראה" את דמותו של מיגל אנחל. באותה שנה לוהק הראן לתפקיד ריו בסדרת הטלוויזיה הספרדית "בית הנייר", שלאחר מכן הועלתה לשירות הסטרימינג של נטפליקס.

בשנת 2018 כיכב ככריסטיאן ורלה בסדרת המתח "אליטה" בשירות נטפליקס.

בשנת 2020 גילם את דמותו של אנחל בסרט "מרקיע שחקים", שזמין לצפייה בנטפליקס מ-2 באפריל 2021.

בשנת 2022 כיכב בדרמה ההיסטורית "הבריחה מכלא 77", בדמותו של מנואל, בחור צעיר אשר נכנס לכלא על לא עוול בכפו, ולאחר שהוא מתרגל לחוקי הכלא, הוא מצטרף יחד עם חברו לתא, פינו, לאגודת האסירים שתנסה להילחם ולשמור על זכויותיהם של האסירים. 

בשנת 2024 כיכב הראן במותחן ההישרדות "Valle de sombras" בתפקיד הראשי של קיקה, שניצל לאחר שהותקף הוא וחבריו על ידי שודדים במהלך חופשה בהימלאיה. 

== קישורים חיצוניים ==

קטגוריה:שחקני קולנוע וטלוויזיה ספרדים
קטגוריה:ספרדים שנולדו ב-1996
הקתדרלה (סדרת טלוויזיה)

הקתדרלה (ברוסית: Собор) היא סדרת טלוויזיה רוסית משנת 2021 בהפקת הערוץ הראשון ברוסיה. עלילת הסדרה נסובה סביב בניית קתדרלת ההשתנות בסנקט פטרבורג. הדמות הראשית היא איכר צמית בשם איוואן סטארשוב, שהתאהב בבתו של בעל הקרקע שלו ומוכן לעשות הכל כדי להגשים את חלומו ברוסיה שתחת שלטון הצאר פיוטר הראשון.

פרק הבכורה שודר ב-4 בנובמבר 2021 בשירות הסטרימינג Okko.
== עלילה ==
ראשית המאה ה-18. מי שנולד כצמית - צמית ימות, אבל שנת 1700 מביאה איתה שינויים קיצוניים ב, זה זמן הרפורמציה הגדולה של פיוטר הגדול. הצורף הצעיר איוואן סטארשוב מאוהב ללא תנאי בבתו של אדונו, מריה. הוא בשום אופן לא מוכן להשלים עם העובדה שהנסיכה הצעירה לא תוכל להיות זוגתו בשל מעמדו החברתי. "אתה נתן לי משאלות, אבל אתה לא מרשה לי להגשים אותם!" רוטן איוון באלוהים. הוא פונה בתפילה לעזרת הכומר ב כי הרי האל ברא את האנשים שווים. אבל הוא חוזר על האמרה - "קבל את חלקך בעולם, זהו מעמדך", אומר לו הכומר.

בייאוש מוותר סטארשוב על האמונה. איוואן העקשן בורח מהכפר ומחליט לקחת את גורלו בידיו. כך מתחיל דרכו המתפתלת של הגיבור להבנת טיבה של האהבה האמיתית.

== שחקנים ודמויות ==
*סרגיי מארין - איוואן סטארשוב
*סבטלנה איוואנובה - הנסיכה מריה
*אלכסנדר באלוייב - הנסיך בדארין, אביה של מריה
*אלכסיי ברדוקוב - אנדריי בדארין, אחיה של מריה
*רמיל סאביטוב - צועני
*יאן צפניק - אלכסנדר מנשיקוב
*אלכסנדר אילין הבן - פיודור סטארשוב
*מקסים אוורין - פיוטר הגדול
*יוליה סניגיר - המלכה
*אלכסנדר קורשונוב - הכומר ניקולאי
*מקסים אוורין - פיוטר הראשון
*דמיטרי קוליצ'קוב - אפוניה
*יורי צ'ורסין - דניאל
* מרינה פטרנקו - יקטרינה הראשונה

== הפקה ==
הצילומים נערכו במוסקבה, מחוז מוסקבה ובסנקט פטרבורג ובמחוז לנינגרד, בסיוע אולפני לנפילם. ההפקה החלה בשנת 2018 כאשר אולפני KIT בבעלות גזפרום מדיה וסנטרל פרטנרשיפ החלו בעבודת פיתוח הסדרה. הצילומים נמשכו למעלה מחצי שנה והושלמו בפברואר 2020. השלמות נוספות נערכו בדצמבר 2020 בסנקט פטרבורג, כאשר בסך הכל נערכו 200 ימי צילום במוסקבה, מחוז מוסקבה, מחוז פסקוב, סנקט פטרבורג, מחוז לנינגרד ובאולפני לנפילם.

== קישורים חיצוניים ==
* 

* [https://www.kinopoisk.ru/series/1301800/ "הקתדרלה"], באתר kinopoisk.ru
* [https://www.vokrug.tv/product/show/sobor/ "הקתדרלה"], באתר vokrug.tv

==הערות שוליים==

קטגוריה:ערוץ 1 הרוסי: תוכניות וסדרות
קטגוריה:תוכניות טלוויזיה שמתרחשות בסנקט פטרבורג
קטגוריה:סדרות דרמה רוסיות
קטגוריה:סדרות דרמה פוליטיות רוסיות
קטגוריה:סדרות דרמה המשכיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:האימפריה הרוסית בתרבות
קטגוריה:סדרות דרמה היסטוריות רוסיות
קטגוריה:תוכניות טלוויזיה שמתרחשות ברוסיה
בגלל הרוח

"בגלל הרוח" הוא שיר, שכתב מיכה שטרית, הלחינה לאה שבת וביצע שלומי שבת. השיר יצא לאור בשנת 1989 כחלק מהאלבום "בגלל הרוח".

==רקע==
השיר יצא לאור לאחר ששלומי שבת שב לישראל משהות בארצות הברית, והוציא אלבום סולו ראשון שנחל כישלון. השיר "בגלל הרוח" הולחן על ידי אחותו לאה והביא לפריצתו הגדולה. הוא שיר הנושא של אלבומו השני של שבת, אלבום הנושא את שם השיר.

בשנת 1998 ביצעה ריקי גל גרסה מחודשת לשיר במסגרת הפרויקט עבודה עברית.

במצעד הפזמונים העברי השני של רשת ג' לשנת תש"ן (1990) דורג השיר במקום ה-23.

ב-2020 ביצע שבת גרסה חדשה לשיר יחד עם מפיקים מוזיקליים שונים, בעקבות התפרצות נגיף הקורונה בישראל.

ב-13 ביוני 2022 הוציא איתי לוי גרסה מחודשת לשיר במסגרת אלבום האולפן החמישי שלו מחכה שתבואי, שהגיעה למקום ה-45 במצעד ה"היטליסט" של מאקו<ref></ref>.

==קישורים חיצוניים==
* 
* [https://www.nli.org.il/he/items/NNL_MUSIC_AL990041193380205171/NLI לדף השיר] באתר הספרייה הלאומית

==הערות שוליים==

קטגוריה:שירי 1989
קטגוריה:סינגלים מ-1989
קטגוריה:שירי שלומי שבת
קטגוריה:שירי איתי לוי
קטגוריה:שירים בעברית
קטגוריה:שירים שנכתבו על ידי מיכה שטרית
נייט הגדול: משאיר את הכיתה מאחור

נייט הגדול: משאיר את הכיתה מאחור (באנגלית: Big Nate: In a Class by Himself) הוא הספר הראשון בסדרת נייט הגדול, אשר נכתב ואויר על ידי לינקולן פירס.

== תקציר העלילה ==
נייט רייט הוא ילד בן 11 ותלמיד בכיתה ו' שלומד בבית הספר המקומי בעירו ע"ש וושינגטון, הוא חי ביחד עם אחותו הגדולה, אלן, ואביהם מרטי.

שני הפרקים הראשונים בספר עוסקים בכך שנייט מגלה שיש לו מבחן בהיסטוריה ומחפש דרכים להתחמק ממנו. בפרק השלישי, כשנייט מנסה לחפש דרכים להתחמק מהמבחן, עולה בראשו מחשבה להבריז ממנו בעזרת פתק מומצא מאביו. אך לבסוף בעזרת פרנסיס, הוא מגלה שבכלל לא היה מבחן.

בפרק הרביעי, לאחר שנייט קורא את המשפט "היום תתעלה על כולם" מתוך עוגיית מזל שטדי הביא לו, זה ממלא אותו בביטחון ומוטיביציה להמשך היום.

אך בפרק החמישי והשישי, הוא מקבל שלושה ריתוקים שונים, אחד בשיעור של גברת גודפרי, שקראה מכתב שטני שכתב עליו, השני בשיעור שירה של גברת קלרק לאחר שהעליב את ג'ינה, והשלישי והאחרון בשיעור אמנות של מר רוזה, לאחר שניסה להגניב את הציור שלו לעמוד התצוגה בבית הספר. אך נייט עדיין נחוש להוכיח את מה שקרא בעוגיית המזל, לכן הוא מנסה לשבור את שיא גינס באכילת שעועית ירוקה אך זה מוביל אותו למשרד של המנהל ניקולס שמגלה על כך.

בפרק התשיעי, נייט חווה עוד תקרית לא נעימה, לאחר שבטעות לובש את המכנסיים של המאמן ג'ון (המורה לספורט) במטרה להסתיר את הטשטוש על מכנסיו וזה מזכה אותו בעוד ריתוק.

בפרק העשירי, מר סטייפלס, המורה למתמטיקה, מכריז על בוחן פתע לכיתה. נייט, שחושב שיש רק 12 תרגילים, גומר בקלילות ומתחיל להאמין שהמזל מתחיל לשחק לטובתו. אך בסוף הוא מגלה שיש עוד עשר שאלות, אך הזמן תם, ולאחר שהוא מסרב לתת את טופס המבחן למר סטייפלס, הוא נקרע ונייט מרוויח עוד ריתוק.

בפרק 11, נייט עוד חושב איך יצליח "להתעלות על כולם", ואז בזמן שיחה עם פרנסיס הוא מחליט על הפעולה הבאה שלו, לגרום למר גלווין, מורה לפיזיקה שידוע בקשיחות שלו ולעולם לא חייך או צחק לטענת פרנסיס ונייט, לצחוק. אך כל הניסיונות של נייט הסתיימו בכישלון נחרץ, וזיכו אותו בעוד ריתוק.

לאחר שהוא מגיע לחדר הריתוק, גברת צ'רביצקי מודיעה לו שהוא שבר שיא, שבעה פתקי ריתוק ביום אחד. וכך נייט מגלה שבדרך כזו אחרת, הוא אכן התעלה על כולם.

== דמויות ==
* נייט רייט - בן 11, הדמות הראשית בספר והגיבור הראשי. לומד בבית הספר ע"ש וושינגטון. נודע בשל מעשי הקונדס שלו שזיכו אותו בריתוקים רבים, מאוהב בג'ני ומתעב את בן זוגה, ארתור.
* פרנסיס באטבי פופ - חברו הטוב ביותר של נייט. אינטליגנט, אוהב ללמוד ולקרוא.
* טדי אורטיז - חבר של נייט. בעל חוש הומור מפותח.
* ג'ינה המפיל טומס - בת כיתתו של נייט, ארתור וטדי. נחשבת ליריבה הגדולה ביותר של נייט, נערצת על ידי גברת גודפרי ואוהבת ללמוד.
* גברת גודפרי - מחנכת הכיתה של נייט והמורה השנואה עליו ביותר. נייט חושב שהיא מענישה אותו בכוונה ועושה הכל בשביל להכשיל אותו.
* המנהל ניקולס - מנהל בית הספר ע"ש וושינגטון.
* ארתור פשקוב - בן זוגה של ג'ני. נחשב למוצלח בכל תחום ואהוב על כולם, חוץ מנייט.
* ג'ני ג'נקינס - בת זוגו של ארתור. נייט מאוהב בה ללא ידיעתה.

== קישורים חיצוניים ==

* 
* 

== הערות שוליים ==

קטגוריה:ספרי ילדים ונוער
קטגוריה:ספרי נייט הגדול
שורה 19

שורה 19 (ברוסית: Ряд 19) הוא סרט קולנוע המשתייך לז'אנר סרטי מתח ואימה, בכיכובה של סבטלנה איוואנובה. הסרט ייצא לאקרנים במזרח אירופה בשנת 2021. הסרט הופק בתמיכת קרן הקולנוע הרוסי הממשלתית.

הרופאה יקטרינה חוששת לטוס במטוסים מילדותה, ולכן היא בוחרת בכלי תחבורה בטוח יותר עבורה, למשל, רכבת או מכונית. עם זאת, לא תמיד ניתן לתכנן הכל מראש ופעם אחת לילדה אין ברירה. יחד עם בתה דיאנה, בת 6, היא טסה במטוס בטיסת לילה ובמזג אוויר בעייתי. כל הפחדים שלה מתחילים לצבור כוח חדש כאשר נוסעי הטיסה מתים באופן מסתורי בזה אחר זה. יקטרינה, שנמצאת בהדרגה במצב של אימה, לא יודעת להתמודד עם הפחדים שלה ואיך תוכל לשרוד את הסיוט הזה.

==תקציר עלילה==
מטוסים נחשבים לאחד מכלי התחבורה הבטוחים ביותר, אך האם זה באמת כך? חלל סגור וצפוף שמטפס לגובה כשאפילו הנוסעים הנועזים ביותר חשים חרדה. מה אם הפחד הזה לא מתעורר במקרה? הדמות הראשית, ד"ר יקטרינה, מוצאת את עצמה בטיסה שעלולה להיות האחרונה, היא תצטרך להתמודד עם הפחדים שלה פנים אל פנים, כאשר יחד עם בתה דיאנה בת ה-6, הן טסות בטיסת לילה במזג אוויר גרוע, שהופך לסדרת אירועים מצמררים. בתא המטוס הריק למחצה, מקרי מוות בלתי מוסברים של נוסעים מתחילים להתרחש בזה אחר זה. כשהיא מאבדת את גבולות המציאות, הגיבורה תצטרך להתמודד עם הפחד שלה עצמה ולחיות מחדש את הסיוט שלה עוד מימי ילדותה.

==שחקנים ודמויות==
* סבטלנה איוואנובה – יקטרינה
* מרתה טימופייבה – דיאנה, בתה של קטיה
* וולפגנג צ'רני
* יקטרינה וילקובה
* אנטולי קוט
* ויקטוריה קורליאקובה

==הפקה==
צילומי הסרט צולמו במוסקבה ובמחוז מוסקבה והושלמו בפברואר 2020. בתחילה מונה סטפן קורשונוב לבמאי עם יוליה סניגיר ופיוטר פיודורוב בתפקידים הראשיים, אך בהמשך מונה אלכסנדר בבאייב לבמאי, שליהק שחקנים אחרים לתפקידים הראשיים.

==קישורים חיצוניים==
* 

* [https://www.kino-teatr.ru/kino/movie/ros/138154/titr/ "שורה 19"], באתר kino-teatr.ru

קטגוריה:סרטי 2021
קטגוריה:סרטי אימה מ-2021
קטגוריה:סרטי מתח רוסיים
קטגוריה:סרטי אימה רוסיים
קטגוריה:סרטי תעופה רוסיים
קטגוריה:סרטים שמתרחשים במטוס
קטגוריה:סרטים שיציאתם נדחתה בעקבות מגפת הקורונה
אוראופרינלה מקונלי

אוראופרינלה מקונלי (שם מדעי: Oreophrynella macconnelli) היא מין של קרפדה ממשפחת הקרפדיים החיה בטבע רק ברמות הרי הטפואי (Tepui) שבוונצואלה, גיאנה וכנראה בצפון ברזיל. צפרדע זו היא קרובתם של קרפדת המפל וקרפדת רוריימה, והיא תוארה בשנת 1900 ונקראה ע"ש החוקר פרדריק וואסור מקונל (Frederick Vavasour McConnell).

הקרפדה קטנה מאוד, לא עולה על כמה סנטימטרים והיא מצויה על גבי עלים ביערות טרופיים וסובטרופיים גבוהים. היא קטנה וחסרת שרירי רגליים כמו של צפרדעים אחרות. במקום זה היא מתגוננת מטורפים כמו נחשים באמצעות נפילה מהעלים והענפים עליהם היא נמצאת ותפיסה של ענפים, בהם היא נתקלת בנפילתה. אצבעותיה חזקות ודביקות מאוד מה שעוזר לה להימנע מפגיעה.

עם זאת היא מצויה בסכנת הכחדה עקב הפגיעה ביערות בהם היא חיה והחדרתה של פטרייה מזיקה כיטרידיומיקוסיס, הקוטלת דו-חיים רבים באמצעות חדירה לעורם.

==קישורים חיצוניים==

== הערות שוליים ==

קטגוריה:טקסונים שתוארו בידי ז'ורז' אלבר בולנז'ר
קטגוריה:קרפדיים
קטגוריה:ונצואלה: דו-חיים
קטגוריה:בעלי חיים שתוארו ב-1900
קולאודקטילוס נאטאלנסיס

קולאודקטילוס נאטאלנסיס (שם מדעי: Coleodactylus natalensis) היא מין של שממית ממשפחת הספארוקטיליים החיה ביערות הגשם של אמריקה הדרומית. היא קרויה גם "שממית ננסית נאטאלית" על שם העיר נאטאל, בירת ריו גראנדה דו נורטה שבצפון-מזרח ברזיל, שם היא התגלתה לראשונה ועליה קרוי השם המדעי של המין (natalensis). השממית אנדמית לשטחי היער האטלנטי של ברזיל וייתכן שהיא מצויה בסכנה עקב כך, אם כי לא הוכח.

== מאפיינים ==
שממית זו היא קרובת משפחה של שממית ננסית ברזילאית והיא אחת הלטאות הקטנות בעולם, קטנה יותר מ-35 מילימטרים. הנקבות מטילות כנראה רק ביצה אחת והצאצא בבקיעתו מגיע לאורך של 11 מילימטרים בלבד.

לטאה זו פעילה במשך היום, והיא ציידת של חרקים קטנים, אחריהם היא משחרת בינות הרקבובית ונשורת העלים של היער. עורה של שממית זו בעלת מבנה אטום למים, מה שעוזר לה להימנע מטביעה בעת הצפה או אף בירידת גשמים עזה.

== קישורים חיצוניים ==

== הערות שוליים ==

קטגוריה:ברזיל: זוחלים
קטגוריה:זוחלים ביערות הגשם של אמריקה הדרומית
קטגוריה:ספארוקטיליים
קטגוריה:בעלי חיים שתוארו ב-1999
שאריות של החיים

שאריות של החיים הוא סינגל של הפרויקט של עידן רייכל שהוקלט על ידי הזמר הישראלי אמיר דדון. השיר יצא לאור ב-15 בינואר 2009, כסינגל הרביעי מתוך האלבום "בין קירות ביתי", על ידי חברת התקליטים הליקון.

== רקע וכתיבה ==
השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בסגנון הרוק אשר משלב בתוכו את סגנון המוזיקת עולם.

הסינגל כולל בתוכו את הבי-סייד "Ôdjus Fitxadu" אשר בוצע על ידי הזמרת הכף ורדיאנית מיירה אנדרדה, ונכלל גם כן באלבום.

== וידאו קליפ ==
הווידאו קליפ הנלווה שצולם לשיר, בוים על ידי גל קציר והועלה לערוץ היוטיוב של עידן רייכל ב-4 באוגוסט 2011.

נכון למאי 2022, מונה הצפיות של הקליפ עומד על כ-16 מיליון.

== הצלחה ==
השיר הגיע למקום הראשון במצעד השבועי של רשת ג' ומדיה פורסט.<ref></ref> במצעד הפזמונים השנתי של רשת ג', דורג השיר במקום החמישי. במצעד הפזמונים השנתי של גלגלצ דורג השיר במקום השישי.<ref></ref> על פי נתוני מדיה פורסט, השיר היה לשיר המושמע ביותר ברדיו בישראל לשנת 2009.

נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-2 מיליון.<ref></ref>

== גרסאות כיסוי ==
* ב-2015 הקליטה הזמרת יובל דיין גרסת כיסוי לשיר. השיר נכלל באלבומה, "לאסוף" כרצועת בונוס.
* ב-2017 הקליט הזמר היווני ניקוס ורטיס גרסת כיסוי לשיר בשם "Erotevmenos" (בתרגום לעברית: מאוהב). השיר נכלל באלבומו התשיעי של ורטיס הנושא את אותו שם.
* ב-2017, הוציא רייכל את אלבום ההופעה "רייכל - פסנתר - שירים", בו נכללה גרסת פסנתר לשיר.
* ב-2019 הקליט הזמר לי בירן גרסת כיסוי לשיר עבור סדרת הטלוויזיה המוזיקלית "פוראבר", בה מככב.

== רשימת השמעה ==

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990026374400205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי הפרויקט של עידן רייכל
קטגוריה:שירי אמיר דדון
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:בלדות פופ
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
דיוויזיית השריון השנייה (ארצות הברית)

דיוויזיית השריון השנייה של צבא ארצות הברית (באנגלית: 2nd Armored Division) הייתה דיוויזיית שריון אמריקאית אשר לחמה במלחמת העולם השנייה בחזית המערבית.

==היסטוריה==
הדיוויזיה הוקמה ב-15 ביולי 1940, וכמפקדה הראשון מונה ג'ורג' פטון. ביולי 1942 מונה ארנסט הרמון למפקד הדיוויזיה, ואימן אותה לקראת הקרבות הצפויים. בנובמבר אותה שנה נשלחו חלק מיחידות הדיוויזיה לאלג'יריה במסגרת מבצע לפיד, ובפברואר 1943 סייעה הדיוויזיה לייצב את הקו בתוניסיה לאחר הכישלון בקרב מעבר קסרין. הדיוויזיה השתתפה במבצע האסקי, ולאחר מכן נשלחה בחזרה לאנגליה. ב-9 ביוני 1944 נחתה הדיוויזיה בחופי נורמנדי, ולאחר המערכה בנורמנדי, ובכלל זה מבצע קוברה, היא השתתפה בשחרור בלגיה. לאחר מכן השתתפה הדיוויזיה בלחימה בחזית המערבית, ואף מילאה תפקיד חשוב במהלך הקרב על הבליטה. בהמשך לחמה הדיוויזיה בפלישת בעלות הברית המערביות לגרמניה עד סוף המלחמה, ולאחר זמן קצר כחיל כיבוש חזרה לטקסס.

הדיוויזיה הופעלה מחדש במערב גרמניה כחלק מהמלחמה הקרה בשנים 1951–1957, במהלכה השתתפה בתרגילים רבים של נאט"ו. כמה מיחידות הדיוויזיה שירתו במהלך מלחמת וייטנאם.

בשנת 1990, במהלך מלחמת המפרץ, השתתפה הדיוויזיה במהלך מבצע סופה במדבר, ובשנת 1995 פורקה הדיוויזיה.

==קישורים חיצוניים==

* [http://www.2ndarmoredhellonwheels.com/ דיוויזיית השריון ה-2] 

קטגוריה:זירת מערב אירופה במלחמת העולם השנייה
2
קטגוריה:דיוויזיות בצבא ארצות הברית במלחמת העולם השנייה
הצהרת הריבונות הממלכתית של רוסיה הסובייטית

העמוד הראשון מתוך המסמך המקורי של הצהרת ריבונותהצהרת הריבונות הממלכתית של רוסיה הסובייטית (ברוסית: Декларация о государственном суверенитете РСФСР) היה צו פוליטי של הרפובליקה הסובייטית הפדרטיבית הסוציאליסטית הרוסית, שהייתה אז חלק מברית המועצות, שסימנה את תחילתה של הרפורמה החוקתית ברוסיה. ההצהרה אומצה על ידי הקונגרס הראשון של צירי העם של רוסיה ב-12 ביוני 1990. היא הכריזה על ריבונות רוסיה ועל הכוונה להקים מדינה חוקתית דמוקרטית בתוך ברית המועצות. 

ההצהרה קובעת גם את הדברים הבאים:
* עדיפות לחוקה וחוקי רוסיה על פני חקיקה של ברית המועצות (עקרון הריבונות). 
* הזדמנויות משפטיות שוות לכלל האזרחים, המפלגות הפוליטיות והארגונים הציבוריים (עקרון השוויון בפני החוק). 
* עקרון הפרדת רשויות החקיקה, הביצוע והשיפוט; 
* הצורך להרחיב משמעותית את זכויות הרפובליקות, האזורים, המחוזות, שטחי רוסיה האוטונומיות (עקרון הפדרליזם). 
על ההצהרה חתם יו"ר הנשיאות של הסובייט העליון, בוריס ילצין. 

יום ההכרזה, 12 ביוני, נחגג כיום רוסיה, החג הלאומי בפדרציה הרוסית, מאז 1992. <ref></ref>

== ראו גם ==
* פירוק ברית המועצות 
* חוקת רוסיה 
* המשבר החוקתי הרוסי משנת 1993 

== קישורים חיצוניים ==
* [http://soviethistory.msu.edu/1991-2/eltsin-and-russian-sovereignty/eltsin-and-russian-sovereignty-texts/russian-state-sovereignty/ הצהרת הריבונות הממלכתית של הרפובליקה הסוציאליסטית הפדרטיבית הסובייטית הרוסית] (אנגלית) 17 רגעים בארכיון ההיסטוריה הסובייטית, אוניברסיטת מדינת מישיגן . 
== הערות שוליים ==

קטגוריה:רוסיה: חוק ומשפט
קטגוריה:1990 בברית המועצות
קטגוריה:1990 בפוליטיקה
בית החולים סיינט תומאס

בית החולים סיינט תומאס (באנגלית: St Thomas' Hospital) הוא בית חולים אוניברסיטאי גדול של שירות הבריאות הלאומי במרכז לונדון, אנגליה. מצויות בו 840 מיטות אשפוז.

זהו אחד המוסדות המרכיבים את מרכז הבריאות האקדמי. מבחינה אדמיניסטרטיבית מהווה חלק מנאמנות קרן NHS של גאי וסיינט תומאס, יחד עם בית החולים של גאי ובית החולים של קינגס קולג' הוא מספק את לימודי הרפואה המתקדמים של בית הספר לחינוך רפואי בלונדון של קינגס קולג' ומתמחים בו עובדי רפואה רבים.

בית החולים מספק שירותי רפואה מאז המאה ה-12. בעבר פעל ברובע סאת'ק, ומאז 1871 ממוקם ברובע למבת'.

זהו אחד מבתי החולים המפורסמים ביותר בלונדון, הקשורים לשמות כמו אסטלי קופר, ויליאם צ'סלדן, פלורנס נייטינגייל, לינדה ריצ'רדס, אדמונד מונטגומרי, אגנס אליזבת ג'ונס וסר הרולד רידלי. בית החולים מהווה נקודת ציון בולטת בלונדון בשל מיקומו בגדה הדרומית של נהר התמזה מנגד לבניין הפרלמנט.

ניתן להגיע אל בית החולים מתחנת הרכבת התחתית ווסטמינסטר (בהליכה של 10 דקות מגשר ווסטמינסטר), תחנת ווטרלו (תחנת הרכבת התחתית והרכבת הלאומית, גם במרחק הליכה של 10 דקות) ותחנת הרכבת התחתית למבת' צפון (עוד 10 דקות הליכה).

ב-6 באפריל 2020 אושפז ביחידה לטיפול נמרץ, ראש ממשלת בריטניה בוריס ג'ונסון, שנדבק בקורונה במהלך התפרצות נגיף הקורונה בבריטניה ומצבו הוחמר.

"מוזיאון פלורנס נייטינגייל", המנציח את פועלה של מייסדת מקצוע הסיעוד המודרני ומפתחת הסטטיסטיקה, ממוקם בשטח בית החולים, באזור שממול לכניסה אליו.

== גלריה ==
<gallery mode="packed">
קובץ:Naum Gabo Fountain 02.jpg|פסל/מזרקה קינטית "Revolving Torsion" מאת נאום גייבו
קובץ:Mary Seacole statue, St Thomas' Hospital, front view.jpg|פסל של מרי סיקול בבית החולים סיינט תומאס, מאת מרטין ג'נינגס
קובץ:St Thomas's Hospital plaque 1898.jpg|
קובץ:St Thomas Main Entrance.JPG|הכניסה הראשית להולכי רגל מכביש גשר ווסטמינסטר
קובץ:St Thomas Information Sign.JPG|שלט המידע על בית החולים
</gallery>

== קישורים חיצוניים ==

* 
* [http://www.guysandstthomas.nhs.uk/Home.aspx קרן גאי וסיינט תומאס]
* [https://web.archive.org/web/20160304000907/https://dl.dropboxusercontent.com/u/42366842/Teebeeland/KGV/St_Thomas.html היסטוריה של הנספח של סנט תומאס בגודאלמינג סארי]
* [https://web.archive.org/web/20070705045610/http://www.haroldridley.com/Ridley_chapter.pdf קטעים מהביוגרפיה של סר הרולד רידלי מאת דייוויד ג'יי אפל עם קצת היסטוריה של בית החולים המודרני]
* [http://www.kcl.ac.uk/ קינגס קולג' לונדון]

קטגוריה:קינגס קולג' לונדון
קטגוריה:דפים עם תרגומים שלא נסקרו
קטגוריה:לונדון: בתי חולים
קטגוריה:למבת'
גודריק רוז'ה

גודריק רוז'ה (; 6 בספטמבר 1846 – 7 באפריל 1917) היה ז'נרל דה בריגדה בצבא צרפת אשר התפרסם בשל חלקו בניסיון ההפיכה ב-23 בפברואר 1899.

==ביוגרפיה==
רוז'ה נולד בעיר מייאס ב-6 בספטמבר 1846. באוקטובר 1864 הוא נכנס ללימודים ב, ולאחר סיום לימודיו ב-1866 הוצב כלוטננט משנה בצבא צרפת. לאחר מכן למד בבית ספר לקצינים אותו סיים ב-1867. לאחר מכן הוא הוצב באלג'יריה, אולם עם פרוץ מלחמת צרפת–פרוסיה חזר לצרפת כדי להשתתף בקרבות. הוא השתתף בקרב גרבלוט וב, ולאחר המצור נפל בשבי הפרוסי. הוא שוחרר עם סיום המלחמה וחזר לצרפת. למשך תקופה קצרה הוא היה מוצב בארמיית ורסאי, ובמהלך תקופה זו הועלה לדרגת קפטן וקיבל את אות לגיון הכבוד. ב-1871 הוא הפך לאביר לגיון הכבוד וב-1892 לקצין בלגיון הכבוד. ב-1875 הוא קיבל עיטור קצין במסדר הדקל האקדמי.

ב-1883 מונה רוז'ה למפקד גדוד וב-1890 הועלה לדרגת לוטננט קולונל, והוחזר לאלג'יריה שם שירת בשש השנים הבאות. ב-1896 הוא הועלה לדרגת קולונל, ושנה לאחר מכן לדרגת ז'נרל דה בריגדה. בעקבות קידומו הוא הוצב במטה הכללי עד אוקטובר 1898, עת קיבל פיקוד על הבריגדה ה-17, שחנתה בפריז. במהלך פרשת דרייפוס היה רוז'ה מתנגד בולט לעריכת משפט חוזר לקצין היהודי אלפרד דרייפוס שהואשם בריגול.

במהלך הלווייתו של נשיא צרפת פליקס פור ב-23 בפברואר 1899, השתתפו הרגימנטים ה-4 וה-82, אשר היו חלק מהבריגדה שלו, במסע ההלוויה של הנשיא. ללא ידיעתו של רוז'ה ניסו הליגות הלאומניות והאנטישמיות של פריז בהנהגת פול דרולד להוביל הפיכה צבאית, וקיוו לקבל את תמיכת הצבא. הלאומנים סיכמו עם ז'ורז'-גבריאל דה פלייה שיעשה זאת, אולם ברגע האחרון פלייה לא הגיע, ולפיכך הם החליטו לבקש את תמיכתו של רוז'ה. כאשר אנשיו של רוז'ה חזרו מהלוויה, דרולד ניגש אל רוז'ה המופתע וצעק: "רכב אחרינו, אדוני הגנרל, רחם על המולדת, הצל את צרפת ואת הרפובליקה. לארמון האליזה, אדוני הגנרל!". אנשי הליגות החלו לצעוק, וסוסו של רוז'ה נעמד על רגליו האחוריות. רוז'ה שלף את חרבו ופקד על אנשיו לסגת חזרה לקסרקטינים הסמוכים לכיכר. אנשיו של דרולד ניסו לחסום את הדרך, אולם רוז'ה הסתער עליהם בעצמו ופרץ את הדרך. דרולד רץ אל שער הקסרקטין וניסה לאחוז במושכות סוסו של רוז'ה. אנשיו של רוז'ה צעדו כולם אל תוך הקסרקטין, ודרולד מצא את עצמו אסיר בפנים יחד עם סגנו מרסל האבר. רוז'ה היה נבוך כליל ולא ידע מה לעשות. הוא הציע לדרולד והאבר לעזוב את הקרסקטין, אולם דרולד היה נחוש להפוך לקדוש מעונה ולפיכך הוא נשאר בפנים וצעק החוצה אל ז'ול גרן: "לך ואמור בפריז כי אני אסיר בידי הצבא!" רוז'ה ניסה להוציא אותם החוצה בכוח, אולם בסופו של דבר נכנע לבקשתם ואסר אותם.

למרות הפגנת נאמנות זו, נראה כי עצם העובדה שהלאומנים פנו אליו החשידה את רוז'ה בעיני מפקדי הצבא. ביוני של אותה שנה הוא הועבר לאורליאן ובהמשך לבלפור, שם שימש כמפקד הבריגדה ה-28. הוא הבין שעתידו בצבא חסום, וב-1907 ביקש להתפטר. ב-1908 הוא הועבר לכוחות המילואים.

הוא נפטר בביתו שבפריז ב-7 באפריל 1917 לאחר מחלה ממושכת, בגיל 70. הלווייתו נערכה בפריז, אולם הוא נקבר בעיר קסטלנודרי.

==לקריאה נוספת==
* .
* .

==קישורים חיצוניים==

קטגוריה:גנרלים צרפתים
קטגוריה:צרפתים שנולדו ב-1846
קטגוריה:צרפתים שנפטרו ב-1917
מפלגת שלטון

מפלגת השלטון או מפלגה שלטת במערכת פרלמנטרית דמוקרטית היא המפלגה או הקואליציה הפוליטית הנוכחית של הרוב בפרלמנט, המנהלת את ענייני המדינה. 

במערכת פרלמנטרית, הרוב ברשות המחוקקת זהה עם מרכיבי הרשות המבצעת, הממשלה. ברפובליקה דמוקרטית מפלגת השלטון היא מפלגתו של הנשיא הנבחר הממונה על הרשות המבצעת של הממשלה. במערכת רפובליקנית ייתכן שמפלגת הנשיא תהיה במיעוט ברשות המחוקקת.

מפלגת שלטון משמשת גם לתיאור מפלגתן של מדינות בעלות מפלגה אחת, כמו המפלגה הקומוניסטית של סין ברפובליקה העממית של סין.

במניפסט הפוליטי שלו "הספר הירוק", תקף מנהיג לוב מועמר קדאפי את יכולתה של מפלגת השלטון. הוא השתמש בה כבסיס להתנגדותו לפוליטיקה החד מפלגתית. זוהי דוגמה לשיטות ורציונל שהדיקטטורות תומכות בהקמת חברה מונוליטית בלתי משתנה, שלטון רודני ואוטוקרטיה, ללא הזדמנויות של ממש להשתתפות האוכלוסייה בפוליטיקה.

מפלגות שלטון בולטות הן רוסיה המאוחדת ברוסיה, החזית הסנדיניסטית בניקרגואה, המפלגה הסוציאליסטית המאוחדת של ונצואלה, המפלגה הליברלית-דמוקרטית ביפן, מפלגת הפעולה העממית בסינגפור, בעת' בסוריה, המפלגה הדמוקרטית העממית בטג'יקיסטן, המפלגה הדמוקרטית של טורקמניסטן, מפלגת אזרבייג'ן החדשה, נור אוטאן בקזחסטן, מפלגת הצדק והפיתוח בטורקיה, ופידס ההונגרית.

בישראל, דוגמה למפלגת שלטון היא "מפא"י" שהייתה מפלגת השלטון במשך כשלושים שנה, מהקמת המדינה ב-1948 ועד 1977.

מפלגת השלטון בישראל נכון לשנת 2024 היא מפלגת הליכוד, ששולטת משנת 1977 למעט שנים ספורות, ומאז 2009 למעט שנה וחצי.

== ראו גם ==
* מערכת רב-מפלגתית
קטגוריה:ממשל ומדיניות
קטגוריה:מפלגות
הליגה הדמוקרטית של סין

הליגה הדמוקרטית של סין היא אחת משמונה המפלגות הפוליטיות המוכרות כחוק ברפובליקה העממית של סין, לצד המפלגה הקומוניסטית של סין.

== אידאולוגיה ==
בשנת 1997 אימצה המפלגה חוקה שקבעה כי היעד שלה הוא "לשאת את דגל הפטריוטיזם והסוציאליזם, ליישם את הקו הבסיסי לשלב הראשוני של הסוציאליזם, לשמור על היציבות בחברה, לחזק את השירותים לאחדות הלאומית ולחתור למען קידום מודרניזציה סוציאליסטית, הקמה ושיפור של כלכלת שוק, שיפור ארגון מחדש פוליטי ותרבות רוחנית סוציאליסטית, אמנציפציה ופיתוח כוחות יצרניים, ביסוס והרחבת החזית הפטריוטית המאוחדת, והגשמת המטרות הגדולות של הסוציאליזם הסיני".

== הרכב ==
הליגה מורכבת בעיקר מאינטלקטואלים בינוניים ובכירים בתחומי תרבות, חינוך, מדע וטכנולוגיה.

נכון לסוף 2012, היו במפלגה מעל ל-282,000 חברים. מתוכם 22.8% היו מתחום החינוך המתקדם, 30.2% היו מתחום חינוך חובה, 17.4% היו במדע וטכנולוגיה, 5.8% היו באמנות ובעיתונות.

== קישורים חיצוניים ==

* 

== הערות שוליים ==

קטגוריה:ציטוט עם תסריט בשפה זרה (סינית)
קטגוריה:דפים עם תרגומים שלא נסקרו
קטגוריה:הרפובליקה העממית של סין: פוליטיקה
רבי יוחנן בן החורני

רבי יוחנן בן החורני (ת) (לעיתים נקרא רבי יוחנן החורני) הוא תנא שחי בדור שבין תקופת הזוגות לתקופת התנאים. היה תלמידו של שמאי הזקן, אך למעשה כל ימיו עשה כדברי בית הלל. רבו של רבי אלעזר ברבי צדוק.

הדעה המקובלת היא ששמו מעיד על כך שמקום מגוריו או מקום מגורי אחד מהוריו היה העיר חורן שבסוריה, אך יש הטוענים שהיה גר בבית חורון.

== ביקורם של זקני בית שמאי ובית הלל בסוכתו ==
ממוזער
במסכת סוכה נחלקו בית הלל ובית שמאי בעניין מי שראשו ורובו בסוכה, ושולחנו בתוך הבית. בית הלל מביאים ראיה לשיטתם שמותר לאכול בסוכה במצב כזה, ממעשה שאירע עם רבי יוחנן החורני, שזקני בית הלל וזקני בית שמאי באו לבקרו בסוכתו ומצאוהו יושב ראשו ורובו בסוכה ושולחנו בתוך הבית, ולא אמרו לו דבר. בית שמאי חלקו עליהם וטענו להפך, שהזקנים שביקרו בביתו אמרו לו: .

== הקפדתו בדיני טהרה ==
זיתים מזן ברנע, מיד לאחר ה[[מסיק, בבאר טוביה, ישראל.]]
בתוספתא על מסכת סוכה, מספר רבי אלעזר ברבי צדוק, שכאשר הוא למד אצל רבי יוחנן בן החורנית בשנת בצורת, רבי יוחנן אכל פת חרבה. רבי אלעזר אמר זאת לאביו, צדוק, ששלח אותו בחזרה לתת לרבי יוחנן זיתים. כשרבי יוחנן ראה שהזיתים לחים, הוא הבין שנלקחו מתוך חבית מלאה במוהל היוצא מן הזיתים, שלפי בית הלל נחשב כשמן ומכשיר את הזיתים לקבל טומאה, ולא הסכים לאוכלם מחשש שעם הארץ נגע בחבית וטימא את הזיתים. רבי אלעזר סיפר זאת לאביו, וזה שלח אותו להגיד לרבי יוחנן, שהחבית הייתה מנוקבת, ולכן גם לפי בית הלל לא נטמאו הזיתים שבה על ידי שנגע בהם עם הארץ. ומה שהזיתים היו לחים, זה מפני ששמרים סתמו את החור בחבית ומנעו מהמוהל לצאת.

התוספתא לומדת ממעשה זה, שרבי יוחנן נהג לאכול את חוליו בטהרה, ושאף על פי שהיה מתלמידיו של שמאי הזקן, נהג כל ימיו כדברי בית הלל.

== קישורים חיצוניים ==

*
*

== הערות שוליים ==

קטגוריה:הדור הראשון לתנאים
ראש ממשלת סינגפור

ראש ממשלת סינגפור הוא הדמות הפוליטית החזקה ביותר במדינה. נשיא סינגפור ממנה לתפקיד ראש הממשלה את חבר הפרלמנט שלטעמו הוא בעל הסיכויים הגבוהים ביותר להשיג רוב בפרלמנט. למעשה ראש הממשלה הוא לרוב ראש המפלגה הגדולה ברשות המחוקקת.

על פי חוקת סינגפור הרשות המבצעת מקבלת את סמכויותיה מהנשיא, אך החוקה גם מעניקה לראש הממשלה ולקבינט את הסמכות לשליטה וניהול של הממשלה. הנשיא כמעט תמיד מחויב לפעול בעצתו של הקבינט או של שר המוסמך מטעמו. בשל כך למעשה רוב עבודת השלטון נעשית בידי ראש הממשלה והקבינט.

תפקיד ראש הממשלה נוצר ב-1959 כאשר סינגפור קיבלה אוטונומיה מבריטניה והוא ניתן ללי קואן יו. התואר ראש ממשלה ניתן לראשונה רק לאחר הפרידה ממלזיה ועצמאות סינגפור ב-1965.

לי קואן יו היה ראש הממשלה הראשון והוא כיהן בתפקיד מ-1959 עד 1990. את מקומו תפס גו צ'וק טונג. גו פרש מתפקידו ב-12 באוגוסט 2004 והוא הוחלף על ידי בנו של לי קואן יו, לי הסיין לונג. ב-15 במאי 2024 נכנס לתפקיד לורנס וונג.

== ראשי ממשלת סינגפור ==
[[סרי טמסק, מעונו הרשמי של ראש ממשלת סינגפור]]
{| class="wikitable"
|+
!תמונה
!שם
!שם בשפת מקור
!תחילת כהונה
!סוף כהונה
!
!מפלגה
|-
|171x171 פיקסלים
|לי קואן יו
| Lee Kuan Yew
李光耀

லீ குவான் இயூ
|5 ביוני 1959
|28 בנובמבר 1990
|40x40 פיקסלים
|מפלגת הפעולה העממית
|-
|186x186 פיקסלים
|גו צ'וק טונג
| Goh Chok Tong
吴作栋

கோ சொக் தொங்
|28 בנובמבר 1990
|12 באוגוסט 2004
|42x42 פיקסלים
|מפלגת הפעולה העממית
|-
|200x200 פיקסלים
|לי הסיין לונג
|Lee Hsien Loong
李显龙

லீ சியன் லூங்
|12 באוגוסט 2004
|15 במאי 2024
|42x42 פיקסלים
|מפלגת הפעולה העממית
|-
|200x200 פיקסלים
|לורנס וונג
|Lawrence Wong Shyun Tsai
黄循财

|15 במאי 2024
|מכהן
|42x42 פיקסלים
|מפלגת הפעולה העממית
|}

==קישורים חיצוניים==

== הערות שוליים ==

*
מגפת הקורונה בבחריין

בכירים בחריינים בפגישה דיפלומטית, עוטים מסיכות ונמנעים מלחיצת יד.
מגפת הקורונה, בה חלו רבים במחלת נגיף הקורונה בבחריין, התפשטה אל המדינה בסוף ינואר 2020.

== רקע ==

ב-12 בינואר 2020 אישר ארגון הבריאות העולמי (WHO) כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019.<ref></ref><ref></ref>

שיעור התמותה במקרה של מגפת הקורונה היה נמוך בהרבה ממגפת הסארס שהתפרצה בשנת 2003 בסין,<ref name="imperial.ac.uk"></ref><ref></ref> אך ההדבקה מאדם לאדם היא גדולה ומשמעותית המשפיע בצורה מכרעת על מספר מקרי מוות באופן משמעותי.<ref name="imperial.ac.uk"/><ref></ref>

== התפשטות המגפה ==
ב-31 בינואר הודיעה בחריין כי היא מבקשת מאזרחיה להימנע מלטוס לסין עקב התפרצות נגיף הקורונה במדינה.<ref></ref>

ב-24 בפברואר הודיעה בחריין על מקרה ראשון של אדם שאובחן כחולה בנגיף הקורונה. לפי משרד הבריאות הבחרייני מדובר באזרח המדינה אשר חזר מאיראן.<ref></ref><ref></ref>

באותו יום, הודיעה בחריין על השהיית כל הטיסות הנכנסות מנמל התעופה הבינלאומי דובאי ושארג'ה למשך 48 שעות עקב התפשטות נגיף הקורונה.<ref></ref><ref></ref>

ב-26 בפברואר הודיעה בחריין על סגירת כל בתי הספר והמשתלות ברחבי המדינה.<ref></ref>

ב-16 במרץ הודיעה בחריין על מקרה מוות ראשון מנגיף הקורונה. הקורבן, היא אישה בת 65 אזרחית המדינה אשר חזרה למדינה מאיראן.<ref></ref>

באותו יום, הודיעה חברת התעופה של בחריין, גולף אייר כי היא תבצע טיסות למספר יעדים מעטים בעולם ביניהן: אבו דאבי, דובאי, מוסקאט, לונדון, פריז, פרנקפורט, קהיר, איסטנבול, מומבאי, ניו דלהי, קוצ'ין, קראצ'י ומנילה.<ref></ref>

ב-17 במרץ הודיעה בחריין על סגירת בתי הקולנוע למשך חודש, שירותי המסעדות תוגבלנה לשירותי טייק-אווי ומשלוחים, והודיעה כי כל הנכנסים בשערי המדינה יצטרכו לשהות בבידוד למשך שבועיים.

בנוסף על כך, דווח כי חברת התעופה הערבית, פליי דובאי הודיעה על השהיית טיסותיה אל בחריין וממנה עד 31 במרץ.<ref></ref>

ב-23 במרץ הודיעה בחריין על סגירת כל המסגדים ברחבי המדינה.<ref></ref>

ב-25 במרץ הודיעה בחריין על סגירת כל בתי העסק הלא-חיוניים ברחבי המדינה החל מ-26 במרץ למעט סופרמרקטים, חנויות פארם, מאפיות, בנקים, חנויות קרח והיפרמרקטים שיישארו פתוחים.<ref></ref>

ב-6 באפריל דווח כי מנהיגי הקהילה ההודית בבחריין דוחפים את השלטונות במדינה להתיר לטיסות מטען להחזיר גופות למולדתם.<ref></ref>

== קישורים חיצוניים ==

== הערות שוליים ==

בחריין
קטגוריה:בחריין: היסטוריה
קטגוריה:בחריין: בריאות ורפואה
קטגוריה:התפרצות נגיף הקורונה באסיה
רועי שנהר

רועי שנהר (נולד ב־10 במרץ 1971) הוא כימאי ישראלי, פרופסור מן המניין במחלקה לכימיה באוניברסיטה העברית בירושלים.

== ביוגרפיה ==
שנהר נולד בשנת 1971. את התואר הראשון בכימיה ומדעי המחשב קיבל בשנת 1995 מהאוניברסיטה העברית בירושלים, והמשיך במסלול הישיר לדוקטורט בכימיה. את הדוקטורט סיים בשנת 2002 בהנחייתם של פרופ' מרדכי רבינוביץ ופרופ' איתמר וילנר. נושא עבודת הדוקטורט היה "Anions of Special Aromatic Hydrocarbons: Electronic Structure, Electron Ejection, and Aggregation Phenomena".

בשנים 2002–2004 שהה במחלקה לכימיה ובמחלקה להנדסה ומדע הפולימרים באוניברסיטת מסצ'וסטס במסגרת פוסט דוקטורט. בשנת 2005 המשיך לפוסט דוקטורט נוסף בפקולטה להנדסת חשמל בטכניון.

לשנהר גם רישיון טיס פרטי מטעם מנהל התעופה הפדרלי של ארצות הברית. את הרישיון קיבל בשנת 2004.

=== קריירה אקדמית ===
בשנת 2006 מונה שנהר למרצה בכיר במכון לכימיה באוניברסיטה העברית. בשנת 2012 מונה לפרופסור חבר, ובשנת 2023 כפרופסור מן המניין.

כראש מעבדה הוא מתמחה בחקר פולימרים, בלוק-פולימרים ובחומרים בעלי תכונות תלויות מורפולוגיה. והעמיד תלמידים אשר חלקם התקדמו לסגל הבכיר באוניברסיטאות בישראל. בד בבד עם עיסוקו כחוקר הוא יו"ר ועדת ההיגוי של ההוראה הממוחשבת באוניברסיטה העברית. בנוסף שנהר חבר בהנהלת החברה הישראלית לפולימרים ופלסטיק.

== משפחה ==
שנהר נשוי לקלאודיה, ד"ר למדעי המחשב, חוקרת AI, ולהם שני ילדים.

== פרסומים נבחרים ==
<div class="mw-content-ltr">
* Michman, E., Langenberg, M., Stenger, R., Oded, M., Schvartzman, M., Müller, M., & Shenhar, R. (2019). Controlled Spacing between Nanopatterned Regions in Block Copolymer Films Obtained by Utilizing Substrate Topography for Local Film Thickness Differentiation. ACS applied materials & interfaces, 11(38), 35247–35254
* Aviv, Y., Altay, E., Fink, L., Raviv, U., Rzayev, J., & Shenhar, R. (2018). Quasi-two-dimensional assembly of bottlebrush block copolymers with nanoparticles in ultrathin films: combined effect of graft asymmetry and nanoparticle size. Macromolecules, 52(1), 196–207
* Ploshnik, E., Salant, A., Banin, U., & Shenhar, R. (2010). Hierarchical Surface Patterns of Nanorods Obtained by Co‐Assembly with Block Copolymers in Ultrathin Films. Advanced Materials, 22(25), 2774–2779
</div>

==קישורים חיצוניים==
* [https://scholars.huji.ac.il/royshenhar אתר קבוצת המחקר של פרופ' רועי שנהר], באתר האוניברסיטה העברית בירושלים

==הערות שוליים==

קטגוריה:סגל האוניברסיטה העברית בירושלים: כימיה
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1971
גדר חשמלית

גדר חשמלית משולבת ב[[גדר רגילה]]
גדר חשמלית היא גדר אשר גורמת להתחשמלות הנוגע בה על מנת למנוע מבני אדם או מבעלי חיים לחצות אותה. עוצמת הזרם החשמלי אשר עובר בגדר נעה בין כזו הגורמת חוסר נוחות עד גדרות אשר גורמות למוות במגע עמן. מרב הגדרות החשמליות בימינו משמשות לחקלאות ולשליטה בבעלי חיים, אם כי יש גדרות חשמליות אשר ייעודן מניעת כניסה לאזורים ביטחוניים מסווגים, לבסיסי צבא, וכן למניעת יציאה ממקומות כמו מתקני מעצר ובתי סוהר.

==עיצוב ופונקציונליות==
גדרות חשמליות מעוצבות כך שיסגרו מעגל חשמלי בשעה שבעלי חיים או בני אדם נוגעים בהן ובקרקע. מחולל יוצר חשמל ומשחרר פולסים של חשמל במתח גבוה בקצב של פולס בשנייה לאורך הגדר. פולס זה זורם ישירות לקרקע דרך מוט מוליך חשמל אשר מחובר לאדמה, בשעה שהזרם מופר על ידי יצור אשר נוגע הן בגדר והן בקרקע זרם עובר ישירות דרכו וסוגר מעגל. סגירת מעגל זו היא אשר יוצרת את האפקט של הגדר החשמלית. עצמת האפקט תלויה בעוצמת הפולס, במתח, במידת הנגיעה וכו'.
מידת האפקט יכולה לנוע בספקטרום של כמעט וכלל לא חשים בזרם, דרך חוסר נוחות, כאב ובמקרה קיצון מוות.

==קישורים חיצוניים==

קטגוריה:אמצעי ביצור
חשמלית
אלפין סוג 100 מונו

אלפין סוג 100 מונו
אלפין סוג 100 מונו (באנגלית: Elfin Type 100 Mono) היא מכונית מרוץ חד-מושבית מתוצרת "Elfin Sports Cars" האוסטרלית אשר יוצרה בין השנים 1964–1969 במטרה להשתתף ב"מרוצי פורמולה 1.5 ליטר" שנערכו באוסטרליה ("Australian 1½ Litre Formula" )

יוצרו 19 יחידות.

==היסטוריה דגם "אלפין סוג 100 מונו"==
* השם "מונו" (מלשון "מונוקוק") ניתן לדגם בגלל מבנהו - "גוף אחיד".
* בשנת 1963 החל נהג ומעצב מכוניות המרוץ גארי קופר ("Garrie Cooper" ) לעבוד על תכנון "מונוקוק" מהפכני של מכונית שנועדה לשלוט בקבוצת המרוץ האוסטרלית של 1.5 ליטר ("Australian 1½ Litre Formula" ). יצרנית מכוניות "לוטוס" ("Lotus Cars" ) כבר בנו את המונוקוק של פורמולה 1 בניצוחו של קולין צ'פמן ("Colin Chapman" ) אך הרעיון היה עדיין בחיתוליו. מבנה המונוקוק הסיר את הצורך במארז מסגרת הצינור "Superleggera" המסורתי, ורתם מסגרת פלדה קלילה מאוד, אליה חוברו לוחות אלומיניום למבנה נוקשה מאוד. המבנה המוגמר שקל בערך 80 ק"ג פחות מהצינור הממוסגר שהחליף. באופן ייחודי, החלק החלול של גוף הרכב היה אטום כדי לשמש כמכל הדלק. דגם ה"אלפין מונו" ערך את הופעת הבכורה שלו בתערוכת מכוניות המרוץ במלבורן באוגוסט 1964.

==ראו גם==
* מרוץ מכוניות
* אלפין MR5
* אלפין סוג 600
* אלפין סוג 3 קלאבמן

==קישורים חיצוניים==

==הערות שוליים==

קטגוריה:דגמי מכוניות שהושקו ב-1964
קטגוריה:מכוניות מרוץ
קטגוריה:כלי רכב המיוצרים באוסטרליה
סוג 100 מונו
ורדי בן יעקב

ורדי בן יעקב (1933 - 14 בינואר 2007) היה עיתונאי, מתרגם ואיש רדיו ישראלי.

==ביוגרפיה==
נולד בתל אביב ולמד בבית הספר גאולה בעיר. בצה"ל שירת בגדנ"ע. לאחר שחרורו נסע ללמוד באוניברסיטת קולומביה. לאחר מכן שהה במשך תקופה בצרפת. בשובו מצרפת למד באוניברסיטה העברית.

במשך כמה שנים עבד בקול ישראל. בשנת 1973 עבר לעיתון מעריב, שם שימש ראש דסק החדשות ועורך המדור לספרות. בשנת 1992 מונה לעורך מדור הדעות בעיתון. עסק גם בתרגום.

נפטר בשנת 2007, בגיל שבעים וארבע. היה נשוי בשנית לפזמונאית שמרית אור. בתם היא המתרגמת יערית בן יעקב. אשתו השלישית הייתה דניאלה בוקשטיין בן-יעקב, בתו של דניאל בוקשטיין.

==תרגומיו==
* שונה היא אמריקה, סטיוארט שלום רוזנברג (רמת גן, מסדה, 1969)
* לצפור שוב אין כנפיים, מכתביו של פטר שוויפרט (תל אביב, ספרית מעריב, 1978)
* יומו של השלושרגל, ג'ון וינדהאם (תל אביב, ספרית פועלים, 1980)
* התעתוע, ולדימיר וולקוף (גבעתים, מסדה, 1988)

==קישורים חיצוניים==
* 
* אברהם תירוש, האיש שידע הכל, מעריב, מוסף שבת - ספרות וספרים, עמ' 26, 19 בינואר 2007

קטגוריה:סגל מעריב
קטגוריה:מתרגמים ישראלים
קטגוריה:אנשי רדיו ישראלים
קטגוריה:בוגרי גימנסיה גאולה
קטגוריה:בוגרי אוניברסיטת קולומביה
קטגוריה:בוגרי האוניברסיטה העברית בירושלים
קטגוריה:יהודים הקבורים בהר המנוחות
קטגוריה:ישראלים שנולדו ב-1933
קטגוריה:ישראלים שנפטרו ב-2007
יערית בן יעקב

יערית בן יעקב-טאובר (נולדה ב-1968) היא מתרגמת ועורכת ישראלית.

==ביוגרפיה==

נולדה בישראל בשנת 1968, בתם של העיתונאי ורדי בן יעקב והפזמונאית שמרית אור. סבה הוא המשורר יעקב אורלנד. גדלה בירושלים.

בשנת 1978, בפסטיבל שירי הילדים התשיעי, ביצעה הזמרת רוחמה רז את השיר "יערית", שכתבה עליה אמה. בשנת 1982, בהיותה בת ארבע עשרה, ליוותה בנגינה בחליל צד את הזמר יזהר כהן בתחרות הקדם-אירוויזיון 1982 בשירו "אל האור".

בשנות ה-90 של המאה ה-20 שיחקה בסדרת הטלוויזיה "כסף קטלני" ששודרה בערוץ 2.

בן יעקב-טאובר תרגמה ספרים רבים מאנגלית ומספרדית, שיצאו בהוצאות ספרים שונות ובהן: עם עובד, כנרת, כתר, מודן.

נשואה לאורי טאובר (בנו של שלמה טאובר משדה ורבורג, ששימש סגן יו"ר המועצה האזורית דרום השרון). טאובר היה קצין האמל"ח (אמצעי לחימה) של סיירת מטכ"ל, והוא שרכש את מכונית המרצדס השחורה ששימשה את היחידה במבצע אנטבה. לאחר מכן היה איש המוסד. הם הורים לשניים ומתגוררים בתל אביב.

==מתרגומיה==
* סיפורי ככה זה, רודיארד קיפלינג (1999)
* אהבה, פרוזאק, סקרנות וספקות, לוסיה אצ'וריה (2004)
* מחר בקרב חשוב עלי, חוויאר מריאס (2006)
* איזון מופלא, לוסיה אצ'וריה (2007)
* בדידותם של המספרים הראשוניים, פאולו ג'ורדנו (ירושלים : כתר, 2010)
* בלעדיה, אנטוניו מוניוס מולינה (2010)
* סימפוניית הזמן הקצר, מתיה סיניוריני (2011)
* האורות בבתים של אחרים, קיארה גמברלה (2012)
* התאהבויות, חוויאר מריאס (2013)
* הריקוד האחרון של צ'רלי, פאביו סטאסי (2015)
* לבנה כחלב, אדומה כדם, אלסנדרו ד'אבניה (2016)
* עשר דקות קיארה גמברלה (2016)

==קישורים חיצוניים==
* 
* [https://simania.co.il/translatorDetails.php?itemId=42519 התרגומים של יערית בן יעקב], אתר סימניה

קטגוריה:ישראליות שנולדו ב-1968
קטגוריה:מתרגמות ישראליות
קטגוריה:מתרגמים ישראלים
ג'ון סאליבן (מזכיר הצי)

ג'ון לורנס סאליבן (באנגלית: John Lawrence Sullivan; 16 ביוני 1899 – 8 באוגוסט 1982) היה עורך דין אמריקאי, שכיהן במספר משרות בממשלה הפדרלית של ארצות הברית בממשלו של נשיא ארצות הברית הארי טרומן, כולל בתפקיד מזכיר הצי של ארצות הברית.

==ביוגרפיה==
ג'ון סאליבן נולד במנצ'סטר, ניו המפשייר. הוא למד בדארטמות' קולג' ובבית הספר הרווארד למשפטים, שם הוא סיים את לימודיו ב-1924. בין השנים 1940–1944 הוא שימש כסגן מזכיר האוצר של ארצות הברית, בין השנים 1945–1946 הוא שימש כסגן מזכיר הצי של ארצות הברית לענייני אווירייה ובין השנים 1946–1947 הוא שימש כתת-מזכיר הצי.
===מזכיר הצי===
עם מינויו של ג'יימס פורסטל כמזכיר ההגנה הראשון של ארצות הברית, מונה סאליבן לשמש כמזכיר הצי. תרומותיו העיקריות של סאליבן להתוויית כיווניו העתידיים של הצי כללו את הכנסת השימוש בהנעה גרעינית של כלי שיט. ב-1947, עקף היימן ריקובר, אז קצין צי בדרגת קפטן, את שרשרת הפיקוד והגיע ישירות לראש המבצעים הימיים אדמירל צי צ'סטר נימיץ, שגם הוא היה איש צוללות בעברו, כדי להעלות את רעיונותיו בנוגע לספינות מלחמה מונעות באנרגיה גרעינית. נימיץ הבין מיד את הפוטנציאל הגלום בהנעה גרעינית והמליץ על המיזם בפני סאליבן, שאישר את בניית כלי השיט הראשון בעולם שהונע באנרגיה גרעינית, הצוללת הגרעינית נאוטילוס, ובשל כך ציין ריקובר שסאליבן היה "האב האמיתי של הצי הגרעיני". במאי 1949 התפטר סאליבן מתפקידו במחאה על כך שמזכיר ההגנה השני, לואיס א. ג'ונסון, ביטל את בניית נושאת העל "ארצות הברית" (USS United States). התפטרותו הייתה חלק מהעימות הבין-זרועי שנודע בשם "מרד האדמירלים" .

ג'ון סאליבן נפטר ב-8 באוגוסט 1982 באקסטר, ניו המפשייר. הוא נטמן בבית הקברות הלאומי ארלינגטון.

==קישורים חיצוניים==

* [http://www.arlingtoncemetery.net/jlsulliv.htm ג'ון סאליבן] באתר בית הקברות הלאומי ארלינגטון 
* 

==הערות שוליים==

קטגוריה:מזכירי הצי של ארצות הברית
קטגוריה:בוגרי דארטמות' קולג'
קטגוריה:בוגרי בית הספר למשפטים באוניברסיטת הרווארד
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1899
קטגוריה:אמריקאים שנפטרו ב-1982
עכברינה

עכברינה (באנגלית: Sir Mouse) היא סדרת הנפשה לילדים שנוצרה בשנת 2019 על ידי סטודיו Fabrique Fantastique. הסדרה עוסקת בחברות מיוחדת ובלתי רגילה בין עכברינה, עכברה שתלטנית, וחברתה הסלחנית והעדינה, דרקונה. הסדרה שוברת מוסכמות מגדריים ומנפצת סטריאוטיפים

הסדרה כולה מתרחשת בעולם אבסורדי ומרוחק של ימי הביניים, ומה שמבליט אותה זה סגנון האנימציה המיוחד – דמויות דיגיטליות שנראות כמו בדו-ממד אבל נוצרו בתלת־ממד.

== תקציר העלילה ==
עכברינה האבירה האמיצה, תמיד דרוכה לקראת קרב ומאבק. אבל בעולם שלא מתרחשת בו מלחמה, לעכברינה עלול להיות מאוד משעמם, עד לרגע שמישהו זועק לעזרה או כאשר המלך שולח אותה ואת דרקונה למשימה חשובה אל מול הלא נודע. אבל כשנראה שעכברינה ודרקונה עומדות להפסיד במשימה, ועכברינה מתוסכלת, כועסת עד שהיא מתפוצצת, זה בדיוק הרגע שהשתיים מצליחות למצוא יחד את הדרך לפתרון. כל פרק מביא אתו סיפור נועז ובשילוב עקיצה פמיניסטית מודרנית, שתי החברות, עכברינה ודרקונה מצליחות לאתגר את התפיסות החברתיות שלנו על קלישאות הנפוצות באגדות.

== דמויות ==
* עכברינה
* דרקונה
* נסיך
* סר אביר
* מלך

== קישורים חיצוניים ==
* 
* 
* [https://www.facebook.com/RidderMuis/?__tn__=K-R&eid=ARA3yC0bypWmSOnmq0uB4oOAaq3YYuU7o6tvogJWI7q6rwdyvSZ0wry8YGwW8D86P35ndADUFwt0jETz&fref=mentions עמוד הפייסבוק של הסדרה] בפלמית

קטגוריה:סדרות ערוץ הופ!
רפי כהן (מאמן כדורגל)

רפי כהן (נולד ב-2 במרץ 1965 בירושלים) הוא כדורגלן עבר ישראלי, וכיום מאמן כדורגל.
==קריירה כשחקן==
רפי כהן גדל בשכונת אוהל משה בירושלים, ובגיל 11 התחיל לשחק כדורגל לראשונה, בבית"ר ירושלים, שם שיחק עד גיל 16. בגיל זה קנה את כרטיס השחקן שלו מהקבוצה, ועבר הישר למדי הקבוצה הבוגרת של היריבה העירונית, הפועל ירושלים. הוא שיחק שם שנה אחת, חזר לבית"ר, ומשם המשיך למכבי פתח תקווה, בה שהה במשך כחמש עונות. בשנת 1989 חצה את הכביש פעם נוספת, והגיע להפועל פתח תקווה. בעונתו הראשונה, בקבוצה, 1989/90, כבש רפי כהן ארבעה שערים, והפועל סיימה במקום השני. העונה האחרונה שלו במדי הקבוצה הייתה עונת 1993/94, בה רשם שבע הופעות ובסיומה גם הודיע על פרישה.

רפי כהן שיחק 2 משחקים בנבחרת ישראל בכדורגל ב-1990.

==קריירה כמאמן==
לאחר פרישתו מונה לעוזרו של גיא לוי בהפועל פתח תקווה (עונת 1995/96) ובעונה הבאה החל לאמן במחלקת הנוער של המועדון, במשך שנתיים. בהמשך שב להיות עוזר מאמן בבוגרים, ושימש כעוזר תחת גיורא שפיגל (1998/99) וניר לוין (1999/2000), ואז עזב להפועל חיפה, שם שוב שימש כעוזר מאמן תחת גיא לוי. בשלב זה עבר לתפקד כמאמן ראשי, ובית"ר/שמשון ת"א הייתה קבוצתו הראשונה. לאחר מכן אימן בהכח ר"ג ועלה איתה מהליגה השלישית, ומשם המשיך לאשקלון ושיחזר את ההישג, כשבדרך הוא גם מוביל אותה לחצי גמר גביע המדינה.

בעקבות הצלחותיו בעונה זו הוחלט למנות אותו למאמן הראשי של הפועל פתח תקווה בתחילת עונת 2005/06. הקבוצה עברה זעזוע לפני עונה זו, הסגל שעמד לרשותו היה בעייתי, והתוצאות היו בהתאם - חמש נקודות בלבד בשמונה מחזורים (כולל ארבעה הפסדים רצופים במחזורים 5–8), ומקום לפני אחרון. בעקבות פתיחה כושלת זו הוחלט לפטרו. שנה לאחר מכן מונה למאמנה של הפועל חיפה אך עזב את תפקידו אחרי קצת פחות מחצי שנה. שנתיים לאחר מכן, ב-2008 מונה בשנית למאמן בית"ר שמשון תל אביב אך גם כאן אימן פחות מחצי שנה לפני שעזב לסקציה נס ציונה אותה הדריך במשך כשנתיים.ב-2012 שב לעמוד על הקווים בהכח עמידר רמת גן ובתום עונה זו עזב ומונה למאמן עירוני ניר רמת השרון אותה אימן במשך כשלושה מחזורים בלבד בהם רשם שלושה הפסדים רצופים ומאזן שערים שלילי 9:2.

ב-2016 מונה לעוזרו של אלישע לוי בנבחרת ישראל. בתפקיד זה שימש במשך כשנה. ב-2019, שב לאמן ומונה למאמנה של מכבי יבנה אך לאחר כשבוע הודיע על עזיבה מסיבות אישיות.

==תארים כשחקן==
===כשחקן===
; הפועל פתח תקווה
* גביע המדינה (1): 1991/1992
* גביע הטוטו (2): 1989/1990, 1991/1992

; נבחרת ישראל
* אליפות הכדורגל של המכבייה: מדליית ארד-1981

===כמאמן===
; הכח רמת גן
*הליגה הארצית: 2002/2003

; הפועל אשקלון
*הליגה הארצית: 2004/2005
*גביע הטוטו ארצית: 

; סקציה נס ציונה
*הליגה הארצית: 2008/2009

==קישורים חיצוניים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני בית"ר ירושלים
קטגוריה:כדורגלני הפועל ירושלים
קטגוריה:כדורגלני מכבי פתח תקווה
קטגוריה:כדורגלני הפועל פתח תקווה
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני הכח רמת גן
קטגוריה:מאמני הפועל אשקלון
קטגוריה:מאמני הפועל פתח תקווה
קטגוריה:מאמני הפועל חיפה
קטגוריה:מאמני סקציה נס ציונה
קטגוריה:מאמני הפועל רמת השרון
קטגוריה:מאמני מכבי יבנה
קטגוריה:ירושלים: כדורגלנים
קטגוריה:ישראלים שנולדו ב-1965
אלפין A106

אלפין A106 (בצרפתית: Alpine A106) היא מכונית ספורטיבית בתצורות קופה וקבריולה אשר יוצרה על ידי יצרנית מכוניות המרוץ והספורט הצרפתית "אלפין" (בצרפתית: Societe Anonyme des Automobiles Alpine) אשר יוצרה בין השנים 1961–1955.

דגם ה-"אלפין A106" בנוי ממרכב עשוי מפיברגלאס.

==תצורות "אלפין A106"==
* 2 דלתות - קופה
* 2 דלתות - קבריולה, הדגם הוצג לראשונה באוקטובר 1957 בתערוכת הרכב של פריז

=="אלפין A106"==

* רכיבים מכניים ל-"אלפין A106" נלקחו מדגם הקטר שבו מתוצרת רנו
* 2 דלתות
* מנוע בנזין
* מנוע אחורי
* סוג הנעה : הנעה אחורית
* מנוע קירור מים

== תמונות ==
<gallery mode="packed" heights="120">
קובץ:Alpine A106.jpeg | אלפין A106
קובץ:Alpine A106..7.jpg | אלפין A106
קובץ:Alpine Renault A 106 Mille Miles in 1-18 scale (16395645007).jpg | אלפין A106
קובץ:Alpine Renault A 106 Mille Miles in 1-18 scale (16601830751).jpg | אלפין A106
קובץ:1958 Alpine A106 rear.jpg | אלפין A106, שנת 1958
קובץ:Alpine Renault A 106 in 1-18 scale (16601792761).jpg | אלפין A106
קובץ:Alpine A106 - Epoqu'auto 2007.jpg | אלפין A106
קובץ:Alpine Renault A 106 in 1-18 scale (15983220583).jpg | אלפין A106
קובץ:Alpine Renault A 106 in 1-18 scale (16602985015).jpg | אלפין A106
קובץ:Alpine Renault A 106 in 1-18 scale (15983201253).jpg | אלפין A106
</gallery>

==ראו גם==
* דופין
* אלפין A110-50

== קישורים חיצוניים ==

* 
* 

==הערות שוליים==

קטגוריה:מכוניות קופה
קטגוריה:מכוניות קבריולה
קטגוריה:מכוניות עשויות פיברגלס
קטגוריה:מכוניות מנוע אחורי
קטגוריה:דגמי מכוניות שהושקו ב-1955
קטגוריה:מכוניות צרפתיות
A106
עמותת מדעת

סמליל העמותה
"מִדַעַת – למען בריאות מושכלת" היא עמותה ללא כוונת רווח שהוקמה בשנת 2014, ושמה לעצמה למטרה לקדם את בריאות הציבור בתחומי הטיפול הרפואי והרפואה המונעת.

== היסטוריה ==
בשנת 2013 התגלו בישראל נשאים של נגיף הפוליו וכן שרידים של הנגיף בשפכים של יישובים שונים. משרד הבריאות התחיל במבצע חיסונים לנגיף, שעורר תגובה מצידם של מתנגדי חיסונים. בעקבות הדיסאינפורמציה שהופצה סביב המקרה, הוקמה בשנת 2014 עמותת מדעת.

החל מהקמתה, פועלת העמותה להנגשת מידע מדעי מהימן בנושאים רפואיים, מבצעת הסברה באמצעות רשתות חברתיות והודעות לעיתונות, מונעת הפצה של חדשות כזב בנושאים רפואיים, מקיימת פעילויות פדגוגיות והרצאות ומקדמת חקיקה ואכיפה של חוקים הנוגעים לבריאות הציבור.

ב-2018, בעקבות התפרצות מחלת החצבת בישראל, נקטה העמותה בפעולות הסברה למניעת התפשטות המחלה בישראל.

באוקטובר 2019 הגדיר ארגון הבריאות העולמי את אתר העמותה כמקור אמין למידע אודות חיסונים. זהו האתר היחיד בשפה העברית שהוגדר ככזה.

בעקבות התפרצות נגיף הקורונה בישראל נקטה העמותה בצעדי הסברה שונים. העמותה הוגדרה כאחד ממקורות המידע האמינים בנוגע לנגיף על ידי מספר עיתונאים, ומנכ"לית העמותה, אדוה לוטן, הצטרפה לצוות הטיפול במגפות של משרד הבריאות.<ref></ref> בחודש דצמבר 2021 זכתה פעילותה להוקרה מאת ראש הממשלה נפתלי בנט.<ref></ref>

== פעילי העמותה ==
מנכ"לית העמותה החל מנובמבר 2021 היא שירה כהן, שהחליפה את אדוה לוטן שכיהנה כמנכ"לית הארגון מיום הקמתה. לעמותה פעילים רבים, בהם האפידמיולוגית קרן לנדסמן שהייתה המנהלת המקצועית הראשונה של העמותה. היא הוחלפה על ידי ד"ר בן הורוביץ (PhD), ומאז פברואר 2019 מכהן בתפקיד ד"ר אורי לרנר (PhD).<ref></ref> פעילים נוספים הם חוקרים מתחומים שונים, רופאים רבים בעלי התמחויות שונות וכן הסופרת יעל פורמן.

== קישורים חיצוניים ==
*
*
*[http://midaat.org.il/writing/ התכנים באתר מדעת – כיצד הם נכתבים?], באתר העמותה
* [https://www.who.int/vaccine_safety/initiative/communication/network/midaat/en/ מדעת], באתר ארגון הבריאות העולמי 

== הערות שוליים ==

מדעת
קטגוריה:ישראל: בריאות הציבור
קטגוריה:ישראל: ארגוני בריאות ורפואה
קטגוריה:ישראל: חיסונים
מוזיאון אוצרות גבעת ברנר

תצוגה בתוך המוזיאון
מוזיאון "אוצרות" בקיבוץ גבעת ברנר במקורו היה מחסן שנבנה בשנת 1936 וכיום הוא משמש כמוזיאון לקהל הרחב.

הוא מייצג את ימיו הראשונים של הקיבוץ ואת הסיפורים של המייסדים. במוזיאון יש אוצרות שהם כלי עבודה וחפצי יום יום מאותה התקופה.<ref name=":0"></ref>

== מבנה המוזיאון ==
במרכז קיבוץ גבעת ברנר נמצא מבנה המשמש כמוזיאון. על קיר המבנה רשום "גבעת ברנר 1928". בצידו השמאלי תלוי שלט הסבר על המחסן המרכזי. לצד המוזיאון ניצב "הליפט הישן" מצופה נייר זפת ומראה את התנאים הקשים שהיו אז לחברי הקיבוץ בשנותיו הראשונות. בכניסה למבנה הוצב פסל שנקרא "הלוחם הפצוע" שנוצר על ידי יעקב לוצ'אנסקי. האנגר הוא גדול וישן ומשתרע על פני כ-300 מ"ר ובו יש פריטים המדגימים את סיפורם של המייסדים: חפצים, כלים מקוריים, ריהוט, מכונות, כלי עבודה ותמונות.<ref name=":0" /><ref name=":1"></ref><ref name=":2"></ref>

== היסטוריה ==
המחסן נבנה ב-1936 ושמר על צורתו המקורית. במחסן זה נערכה גם ועידת הקיבוץ המאוחד בשנת 1943, שבה הופיעו פליטי השואה שהביאו בפעם הראשונה את ידיעות השואה היהודית באירופה וגרמו לתושבים זעזוע עמוק.<ref name=":3"></ref> המחסן שימש גם לאחסון סחורות שהובאו לתחומי המשק, מרכזי קניות וענפי תחבורה<ref></ref> .

המוזיאון הוקם על ידי קבוצת חברים שביקשו להנציח את המורשת ההיסטורית של גבעת ברנר דרך כלים חקלאיים שמציגים את החיים בקיבוצים.<ref name=":3" />

=== הפעילויות במוזיאון ===
במוזיאון מתקיימים סיורים מודרכים הוא מציע גם סיור "מונולוג של חלוצה" המבוצע על ידי שחקנית, מארוחת צהריים בחדר האוכל של הקיבוץ. כמו כן, המוזיאון מציע הדרכות המיועדות לילדים בעזרת למידה מגוונת ולמידה חווייתית בנוסח הקיבוץ של פעם<ref name=":1" />. במוזיאון מתקיימים גם הפעלות ליחידים, לבתי ספר, לקבוצות ואפילו גם למשפחות.<ref name=":0" />

בשנים האחרונות שימש המבנה כספרייה ואולם מופעים.<ref name=":2" />

== קישורים חיצוניים ==

== הערות שוליים ==

קטגוריה:גבעת ברנר